Efter at have taget [[lægeeksamen]] [[1842]] var Bagge en tid [[prosektor]] ved [[Københavns Universitet|universitetet]], men blev ved [[Carl Viborg]]s død [[1844]] [[ansat]] som [[lektor]] ved [[Veterinærskolen]]. De to følgende år anvendte Bagge til studier ved udlandets veterinære anstalter og overtog efter sin hjemkomst [[forelæsning]]erne over [[husdyr]]enes indvortes sygdomme samt ledelsen af den stationære klinik, i hvilken stilling han virkede indtil efteråret [[1889]]. [[1847]]-[[1850|50]] var han tillige forstander for den ambulatoriske klinik. I [[1851]] blev han medlem af — senere formand for — det veterinære sundhedsråd, og i tolv år ([[1880]]-[[1892|92]]) fungerede han som veterinærfysikus. I ''Tidsskrift for Veterinærer'', af hvilket Bagge var medstifter — i mange år ([[1853]]-[[1876|76]]) tillige medredaktør —, har han skrevet en række mindre artikler; men foruden disse har han [[1863]] offentliggjort en større [[afhandling]] om ''Snivesygdommens Forekomst i Danmark''. Ved siden af sin virksomhed som lærer ved Veterinærskolen har Bagge en årrække med interesse taget del i ledelsen af landets [[hest]]e[[avl]], først som konstitueret landstutmester ([[1861]]-62), siden ([[1862]]-[[1874|74]]) som medlem af [[stuteri]]kommissionen, ved hvilken han en tid lang var Sekretær. Endelig har Bagge i væsentlig grad medvirket ved oprettelsen og bestyrelsen af forskellige, dels [[filantropisk]]e, dels [[almennyttig]]e, dels [[industri]]elle [[selskaber]] og [[foreninger]].
Personbillede_savnes Litteratur Historie Journalistik Ledelse Sundhedsvæsen Foreninger Organisationer Uddannelsesinstitutioner Ledere